CELEX: 32014R0579
Language: mt
Date: 2014-05-28
Title: Regolament tal-Kummissjoni (UE) Nru 579/2014 tat- 28 ta' Mejju 2014 li jagħti deroga minn ċerti dispożizzjonijiet tal-Anness II tar-Regolament (KE) Nru 852/2004 tal-Parlament Ewropew u tal-Kunsill fir-rigward tat-trasport taż-żjut u x-xaħmijiet likwidi bil-baħar  Test b'rilevanza għaż-ŻEE

29.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 160/14
            
         REGOLAMENT TAL-KUMMISSJONI (UE) Nru 579/2014
   tat-28 ta' Mejju 2014
   li jagħti deroga minn ċerti dispożizzjonijiet tal-Anness II tar-Regolament (KE) Nru 852/2004 tal-Parlament Ewropew u tal-Kunsill fir-rigward tat-trasport taż-żjut u x-xaħmijiet likwidi bil-baħar
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-oġġetti tal-ikel (1), u b'mod partikolari l-Artikolu 13(2) tiegħu,
   Billi:
   
               (1)
            
            
               Ir-Regolament (KE) Nru 852/2004 jipprevedi li l-operaturi tan-negozju tal-ikel għandhom jikkonformaw mar-rekwiżiti ta' iġjene ġenerali għat-trasport tal-oġġetti tal-ikel stabbiliti fil-Kapitolu IV tal-Anness II ta' dak ir-Regolament. Il-punt 4 ta' dak il-Kapitolu jitlob li oġġetti tal-ikel bl-ingrossa f'likwidu, frak jew trab jinġarru f'reċipjenti u/jew kontenituri/tankers irriservati għat-trasport tal-oġġetti tal-ikel. Madankollu, dan ir-rekwiżit mhuwiex prattiku u jimponi piż oneruż bla bżonn fuq l-operaturi tal-kummerċ tal-ikel meta applikat għat-trasport f'bastimenti tal-baħar ta' żjut u xaħmijiet likwidi maħsuba għal, jew li x'aktarx jintużaw għall-konsum mill-bniedem. Barra minn hekk, id-disponibbiltà ta' bastimenti tal-baħar irriservati għat-trasport tal-oġġetti tal-ikel mhijiex biżżejjed biex isservi l-kummerċ kontinwu f'dawn iż-żjut u xaħmijiet.
            
         
               (2)
            
            
               Id-Direttiva tal-Kummissjoni 96/3/KE (2) tippermetti t-trasport bil-baħar ta' żjut u xaħmijiet likwidi bl-ingrossa f'tankijiet li jkunu diġà ġew użati għat-trasport tas-sustanzi elenkati fl-Anness tagħha, soġġett għal ċerti kundizzjonijiet li jiżguraw il-ħarsien tas-saħħa pubblika u s-sigurtà u l-utiq tal-oġġetti tal-ikel ikkonċernati.
            
         
               (3)
            
            
               Fid-dawl tad-diskussjoni fil-Codex Alimentarius li twassal għall-adozzjoni ta' kriterji li għandhom jintużaw sabiex tiġi stabbilita l-aċċettabilità ta' tagħbijiet preċedenti għal żjut u xaħmijiet likwidi tal-ikel bl-ingrossa trasportati bil-baħar (3)u fuq talba tal-Kummissjoni, l-Awtorità Ewropea dwar is-Sigurtà fl-Ikel (EFSA) ivvalutat il-kriterji għal tagħbijiet preċedenti aċċettabbli għal xaħmijiet u żjut tal-ikel u adottat opinjoni xjentifika dwar ir-reviżjoni tal-kriterji għal tagħbijiet preċedenti aċċettabbli għal xaħmijiet u żjut tal-ikel. (4)
               
            
         
               (4)
            
            
               Fuq talba tal-Kummissjoni, l-EFSA evalwat il-lista ta' sustanzi fid-dawl ta' dawk il-kriterji. L-EFSA adottat diversi opinjonijiet xjentifiċi dwar l-evalwazzjoni tas-sustanzi dwar l-aċċettabilità tagħhom bħala tagħbijiet preċedenti għal xaħmijiet u żjut tal-ikel. (5)
                   (6)
                   (7)
                   (8)
               
            
         
               (5)
            
            
               Fl-interess taċ-ċarezza tal-leġiżlazzjoni tal-Unjoni u biex tqis l-eżitu tal-opinjonijiet xjentifiċi tal-EFSA, id-Direttiva 96/3/KE għandha tiġi rrevokata u mibdula b'dan ir-Regolament.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Deroga
   B'deroga għall-punt 4 tal-Kapitolu IV tal-Anness II tar-Regolament (KE) Nru 852/2004, żjut u xaħmijiet likwidi li huma maħsuba għal, jew li x'aktarx jintużaw għall-konsum mill-bniedem (“żjut jew xaħmijiet”) jistgħu jiġu ttrasportati b'bastimenti tal-baħar li mhumiex irriservati għat-trasport tal-oġġetti tal-ikel suġġett għal konformità mal-kundizzjonijiet stabbiliti fl-Artikoli 2 u 3 ta' dan ir-Regolament.
   Artikolu 2
   Kundizzjonijiet għal deroga
   1.   Il-merkanzija li tinġarr qabel iż-żjut u x-xaħmijiet fl-istess tagħmir f'bastiment tal-baħar (minn hawn 'il quddiem tissejjaħ il-“merkanzija preċedenti”) għandha tikkonsisti f'sustanza jew taħlita ta' sustanzi elenkati fl-anness ta' dan ir-Regolament.
   2.   It-trasport bl-ingrossa f'bastimenti tal-baħar ta' żjut u xaħmijiet likwidi li għandhom jiġu pproċessati għandhom ikunu permissibli f'tankijiet li mhumiex esklussivament riservati għat-trasport ta' oġġetti tal-ikel, suġġett għall-kundizzjonijiet li ġejjin:
   
               (a)
            
            
               fejn iż-żjut u x-xaħmijiet huma ttrasportati f'tank tal-azzar inossidabbli, jew f'tank miżbugħ b'reżina epossidika jew teknikament ekwivalenti, il-merkanzija preċedenti għandha tkun:
               
                           (i)
                        
                        
                           oġġett tal-ikel; jew
                        
                     
                           (ii)
                        
                        
                           merkanzija mil-lista ta' merkanzija preċedenti aċċettabbli kif stabbilit fl-Anness;
                        
                     jew
            
         
               (b)
            
            
               meta ż-żjut jew ix-xaħmijiet jiġu ttrasportati f'tank magħmul minn materjali għajr dawk imsemmija fil-punt (a), it-tliet merkanziji preċedenti ttrasportati fit-tank għandhom ikunu:
               
                           (i)
                        
                        
                           oġġetti tal-ikel; jew
                        
                     
                           (ii)
                        
                        
                           merkanzija mil-lista ta' merkanzija preċedenti aċċettabbli kif stabbilit fl-Anness.
                        
                     
         3.   It-transport bl-ingrossa f'bastimenti tal-baħar ta' żjut u xaħmijiet li ma għandhomx jiġu pproċessati aktar għandhom ikunu permissibli f'tankijiet li mhumiex esklussivament irriservati għat-trasport ta' oġġetti tal-ikel, suġġetti għall-kundizzjonijiet li ġejjin:
   
               (a)
            
            
               it-tank għandu jkun:
               
                           (i)
                        
                        
                           tal-azzar inossidabbli; jew
                        
                     
                           (ii)
                        
                        
                           miksi b'reżina epossidika jew teknikament ekwivalenti;
                        
                     u wkoll
            
         
               (b)
            
            
               it-tliet merkanziji preċedenti ttrasportati fit-tank għandhom ikunu oġġetti tal-ikel.
            
         Artikolu 3
   Żamma ta' rekords
   1.   Il-kaptan tal-bastiment tal-baħar li jittrasporta, f'tankijiet, żjut u xaħmijiet bl-ingrossa għandu jżomm evidenza ddokumentata preċiża marbuta mat-tliet merkanziji preċedenti ttrasportati fit-tankijiet ikkonċernati, u l-effettività tal-proċess ta' tindif applikat bejn dawk il-merkanziji.
   2.   Meta l-merkanzija tkun ġiet trasbordata, minbarra l-evidenza dokumentata meħtieġa fil-paragrafu 1, il-kaptan tal-bastiment tal-baħar riċevitur, għandu jżomm evidenza dokumentata preċiża li t-trasport taż-żjut jew tax-xaħmijiet bl-ingrossa kien konformi mal-kundizzjonijiet stabbiliti fl-Artikolu 2 matul it-trasbord preċedenti u tal-effettività tal-proċess tat-tindif użat bejn dawk il-merkanziji fuq il-bastiment l-ieħor.
   3.   Fuq talba, il-kaptan ta' bastiment tal-baħar għandu jipprovdi lill-awtorità kompetenti b'evidenza dokumentata pprovduta fil-paragrafi 1 u 2.
   Artikolu 4
   Tħassir
   Id-Direttiva 96/3/KE hija imħassra.
   Artikolu 5
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Mejju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 139, 30.4.2004, p. 1.
   
      (2)  Id-Direttiva tal-Kummissjoni 96/3/KE tas-26 ta' Jannar 1996 li tagħti deroga minn ċerti dispożizzjonijiet tad-Direttiva tal-Kunsill 93/43/KEE dwar l-iġjene tal-oġġetti tal-ikel fir-rigward tat-trasportazzjoni ta' żjut u xaħmijiet likwidi bil-baħar (ĠU L 21, 27.1.1996, p. 42).
   
      (3)  Il-Programm tal-Istandards tal-Ikel FAO/WHO Konġunt, Il-Kummissjoni ta' Codex Alimentarius, l-erbgħa u tletin sessjoni, iċ-Ċentru tal-Konferenzi Internazzjonali, Ġinevra, l-Isvizzera, mill-4 sad-9 ta' Lulju 2011, REP11/CAC, Para. 45-46.
   
      (4)  L-Opinjoni Xjentifika tal-Bord dwar il-Kontaminanti fil-Katina Alimentari fuq talba tal-Kummissjoni Ewropea dwar ir-reviżjoni tal-kriterji għal merkanziji preċedenti aċċettabbli għal xaħmijiet u żjut tal-ikel. L-EFSA Journal (2009) 1110, 1-21.
   
      (5)  Il-Bord tal-EFSA dwar il-Kontaminanti fil-Katina Alimentari (CONTAM); Opinjoni xjentifika dwar il-valutazzjoni ta' sustanzi bħala merkanzija preċedenti aċċettabbli għal xaħmijiet u żjut tal-ikel. L-EFSA Journal 2009; 7(11):1391.
   
      (6)  Il-Bord tal-EFSA dwar il-Kontaminanti fil-Katina Alimentari (CONTAM); Opinjoni Xjentifika dwar l-evalwazzjoni tas-sustanzi li bħalissa huma fil-lista fl-Anness tad-Direttiva tal-Kummissjoni 96/3/KE bħala merkanzija preċedenti aċċettabbli għal xaħmijiet u żjut, Parti I ta' III. L-EFSA Journal 2011; 9(12):2482.
   
      (7)  Il-Bord tal-EFSA dwar il-Kontaminanti fil-Katina Alimentari (CONTAM); Opinjoni Xjentifika dwar l-evalwazzjoni tas-sustanzi li bħalissa huma fil-lista fl-Anness tad-Direttiva tal-Kummissjoni 96/3/KE bħala merkanzija preċedenti aċċettabbli għal xaħmijiet u żjut tal-ikel, Parti II ta' III. L-EFSA Journal 2012; 10(5):2703.
   
      (8)  Il-Bord tal-EFSA dwar il-Kontaminanti fil-Katina Alimentari (CONTAM); Opinjoni Xjentifika dwar l-evalwazzjoni tas-sustanzi li bħalissa huma fil-lista fl-Anness tad-Direttiva tal-Kummissjoni 96/3/KE bħala merkanzija preċedenti aċċettabbli għal xaħmijiet u żjut tal-ikel, il-Parti III ta' III. L-EFSA Journal 2012; 10(12):2984.
   
      ANNESS
      
         LISTA TA' MERKANZIJA PREĊEDENTI AĊĊETTABLI 
      
      
                  Sustanza (is-sinonimi)
               
               
                  Nru CAS
               
            
                  Aċidu aċetiku (aċidu etanojku; aċidu tal-ħall; aċidu karbossiliku tal-metan)
               
               
                  64-19-7
               
            
                  Anidride aċetiku (anidride etanojku)
               
               
                  108-24-7
               
            
                  Aċeton (dimetilketon; 2-propanon)
               
               
                  67-64-1
               
            
                  Żjut aċidi u distillati tal-aċidi grassi — minn żjut u xaħmijiet veġetali u/jew taħlitiet tagħhom u żjut u xaħmijiet tal-baħar u tal-annimali
               
               
                  —
               
            
                  Idrossidu tal-ammonju (idrat tal-ammonju; soluzzjoni tal-ammonja; ammonja milwiema)
               
               
                  1336-21-6
               
            
                  Polifosfat tal-ammonju
               
               
                  68333-79-9 u 10124-31-9
               
            
                  Żjut u xaħmijiet tal-annimali, tal-baħar u veġetali skont l-MEP.2/Circ. tal-IMO.
               
               
                  —
               
            
                  Alkoħol benżiliku (gradi farmaċewtiċi u ta' reaġenti biss)
               
               
                  100-51-6
               
            
                  Aċetat ta' n-butil
               
               
                  123-86-4
               
            
                  Aċetat ta' sek-butil
               
               
                  105-46-4
               
            
                  Aċetat ta' terz-butil
               
               
                  540-88-5
               
            
                  Soluzzjoni tan-nitrat tal-ammonju 
                  Soluzzjoni tan-nitrat tal-kalċju (CN-9) u l-melħ doppju tagħhom NH4 NO3 .5Ca(NO3 )2.10H2 O, li jissejjaħ “aċidu nitriku, melħ tal-kalċju tal-ammonju”
               
               
                  6484-52-2 
                  35054-52-5 
               
            
                  Soluzzjoni tal-klorur tal-kalċju
               
               
                  10043-52-4
               
            
                  Ċikloeżan (eżametilen; eżanaften; eżaidrobenżen)
               
               
                  110-82-7
               
            
                  Żejt tal-fażola tas-sojja epossidizzat (b'minimu ta' 7 % — massimu ta' 8 % ta' kontenut tal-ossiġenu ossiran
               
               
                  8013-07-8
               
            
                  Etanol (alkoħol etiliku)
               
               
                  64-17-5
               
            
                  Aċetat etiliku (etere aċetiku; ester aċetiku; nafta tal-ħall)
               
               
                  141-78-6
               
            
                  2-etileżanol (2-etileżil alkoħol)
               
               
                  104-76-7
               
            
                  Aċidi grassi
               
               
                   
               
            
                  Aċidu arakidiku (aċidu ikosanojku)
               
               
                  506-30-9
               
            
                  Aċidu beħeniku (aċidu dokosanojku)
               
               
                  112-85-6
               
            
                  Aċidu butiriku (aċidu n-butiriku; aċidu butanojku; aċidu aċetiku etiliku; aċidu formiku propiliku)
               
               
                  107-92-6
               
            
                  Aċidu kapriku (acidu n-dekanojku)
               
               
                  334-48-5
               
            
                  Aċidu kaprojku (aċidu n-eżanojku)
               
               
                  142-62-1
               
            
                  Aċidu kapriliku (aċidu n-ottanojku)
               
               
                  124-07-2
               
            
                  Aċidu erukiku (aċidu cis-13-dokosenojku)
               
               
                  112-86-7
               
            
                  Aċidu ettojku (aċidu n-ettanojku)
               
               
                  111-14-8
               
            
                  Aċidu lawriku (aċidu n-dodekanojku)
               
               
                  143-07-7
               
            
                  Aċidu lawrolejku (aċidu dedeċenojku)
               
               
                  4998-71-4
               
            
                  Aċidu linolejku (aċidu 9,12-ottadekadienojku)
               
               
                  60-33-3
               
            
                  Aċidu linoleniku (aċidu 9,12, 15-ottadekatrienojku)
               
               
                  463-40-1
               
            
                  Aċidu miristiku (aċidu n-tetradekanojku)
               
               
                  544-63-8
               
            
                  Aċidu miristolejku (aċidu n-tetradeċenojku)
               
               
                  544-64-9
               
            
                  Aċidu olejku (aċidu n-ottadeċenojku)
               
               
                  112-80-1
               
            
                  Aċidu palmitiku (aċidu n-eżadekanojku)
               
               
                  57-10-3
               
            
                  Aċidu palmitolejku (aċidu cis-9-eżadeċenojku)
               
               
                  373-49-9
               
            
                  Aċidu pelargoniku (aċidu n-nonanojku)
               
               
                  112-05-0
               
            
                  Aċidu rikinolejku (aċidu cis-12-idrossi ottadek-9-enojku; aċidu taż-żejt tar-riġnu)
               
               
                  141-22-0
               
            
                  Aċidu steariku (aċidu n-ottadekanojku)
               
               
                  57-11-4
               
            
                  Aċidu valeriku (aċidu n-pentanojku; aċidu valerjaniku)
               
               
                  109-52-4
               
            
                  Esteri tal-aċidi grassi — kull esteru prodott minn taħlita tal-aċidi grassi elenkati ma' kwalunkwe alkoħol grass elenkat, kif ukoll il-metanol u l-etanol. Eżempji ta' dawn huma
               
               
                   
               
            
                  Miristat tal-butil
               
               
                  110-36-1
               
            
                  Stearat ċetiliku
               
               
                  110-63-2
               
            
                  Palmitat tal-olejl
               
               
                  2906-55-0
               
            
                  Lawrat tal-metil (dodekanoat tal-metil)
               
               
                  111-82-0
               
            
                  Oleat tal-metil (ottadeċenoat tal-metil)
               
               
                  112-62-9
               
            
                  Palmitat tal-metil (eżadekanoat tal-metil)
               
               
                  112-39-0
               
            
                  Stereat tal-metil (ottadekanoat tal-metil)
               
               
                  112-61-8
               
            
                  Alkoħols grassi:
               
               
                   
               
            
                  Alkoħol butiliku (1-butanol; alkoħol butiriku)
               
               
                  71-36-3
               
            
                  Alkoħol kaproliku (1-eżanol; alkoħol eżiliku)
               
               
                  111-27-3
               
            
                  Alkoħol kapriliku (1-n-ottanol; karbinol ettiliku)
               
               
                  111-87-5
               
            
                  Alkoħol ċetiliku (alkoħol C-16; 1-eżadekanol; alkoħol ċetiliku; alkoħol palmitiliku; alkoħol n-primarju eżadeċiliku)
               
               
                  36653-82-4
               
            
                  Alkoħol deċiliku (1-dekanol)
               
               
                  112-30-1
               
            
                  Alkoħol enantiliku (1-ettanol; alkoħol ettiliku)
               
               
                  111-70-6
               
            
                  Alkoħol lawriku (n-dodekanol; alkoħol dodeċiliku)
               
               
                  112-53-8
               
            
                  Alkoħol miristiliku (1-tetradekanol; tetradekanol)
               
               
                  112-72-1
               
            
                  Alkoħol noniliku (1-nonanol; alkoħol pelargoniku; ottilkarbinol)
               
               
                  143-08-8
               
            
                  alkoħol tal-olejliku (ottadeċenol)
               
               
                  143-28-2
               
            
                  Alkoħol steariliku (1-ottadekanol)
               
               
                  112-92-5
               
            
                  Alkoħol trideċil (1-tridekanol)
               
               
                  112-70-9
               
            
                  Taħlitiet ta' alkoħol grassi:
               
               
                   
               
            
                  Alkoħol miristiliku lawriliku (taħlita ta' C12 — C14)
               
               
                   
               
            
                  Alkoħol steariliku ċetiliku (taħlita ta' C16 — C18)
               
               
                   
               
            
                  Aċidu formiku (aċidu metanojku; aċidu karbossiliku tal-idroġenu)
               
               
                  64-18-6
               
            
                  Fruttożju
               
               
                  57-48-7 u 30237-26-4
               
            
                  Gliċerol (gliċerina; Gliċerin; Propan-1,2,3-triol)
               
               
                  56-81-5
               
            
                  Glikoli:
               
               
                   
               
            
                  1,3-butandiol (glikol ta' 1,3-butilen)
               
               
                  107-88-0
               
            
                  1,4-butandiol (glikol ta' 1,4-butilen)
               
               
                  110-63-4
               
            
                  Ettan (gradi kummerċjali)
               
               
                  142-82-5
               
            
                  Eżan (gradi tekniċi)
               
               
                  110-54-3 u 64742-49-0
               
            
                  Perossidu tal-idroġenu
               
               
                  7722-84-1
               
            
                  Iso-butanol (2-metil-1-propanol)
               
               
                  78-83-1
               
            
                  Aċetat tal-isobutil (aċetat ta' 2-metilpropil)
               
               
                  110-19-0
               
            
                  Iso-dekanol (alkoħol isodeċiliku)
               
               
                  25339-17-7
               
            
                  Iso-nonanol (alkoħol isononiliku)
               
               
                  27458-94-2
               
            
                  Iso-ottanol (alkoħol isoottiliku)
               
               
                  26952-21-6
               
            
                  Isopropanol (propan- 2-ol; Alkoħol isopropiliku; IPA)
               
               
                  67-63-0
               
            
                  Demel likwidu tal-kawlina
               
               
                  1332-58-7
               
            
                  Limonen (dipenten)
               
               
                  138-86-3
               
            
                  Soluzzjoni tal-klorur tal-manjeżju
               
               
                  7786-30-3
               
            
                  Metanol (alkoħol metiliku)
               
               
                  67-56-1
               
            
                  Metiletilketon (2-butanon)
               
               
                  78-93-3
               
            
                  Metilisobutilketon (4-metil-2-pentanon)
               
               
                  108-10-1
               
            
                  Metil-terz-butil-etere (MBTE)
               
               
                  1634-04-4
               
            
                  Għasel iswed, magħmul mill-industrija tal-iproċessar taz-zokkor konvenzjonali bl-użu taz-zokkor tal-kannamieli, tal-pitravi taz-zokkor, taċ-ċitru jew tas-sorgu
               
               
                  —
               
            
                  Xamgħa tal-paraffina (tajba għall-ikel)
               
               
                  8002-74-2 u 63231-60-7
               
            
                  Pentan
               
               
                  109-66-0
               
            
                  Aċidu fosforiku (aċidu ortofosforiku)
               
               
                  7664-38-2
               
            
                  Glikol tal-polipropilen (piż molekulari ikbar minn 400)
               
               
                  25322-69-4
               
            
                  Ilma tax-xorb
               
               
                  7732-18-5
               
            
                  Soluzzjoni tal-idrossidu tal-potassju (potassja kawstika)
               
               
                  1310-58-3
               
            
                  aċetat ta' n-propil
               
               
                  109-60-4
               
            
                  Alkoħol propiliku (propan- 1-ol; 1-propanol)
               
               
                  71-23-8
               
            
                  Glikol propiliniku (1,2 glikol propiliniku; propan-1,2-diol; 1,2-diidrossipropan; glikol tal-monopropilen (mpg); glikol metiliku)
               
               
                  57-55-6
               
            
                  1,3-propandiol (glikol ta' 1,3-propilen; glikol tat-trimetilen)
               
               
                  504-63-2
               
            
                  Tetramer tal-propilen
               
               
                  6842-15-5
               
            
                  Soluzzjoni tal-idrossidu tas-sodju (soda kawstika, lissija)
               
               
                  1310-73-2
               
            
                  Soluzzjoni tas-silikat tas-sodju (ħġieġ solubbli)
               
               
                  1344-09-8
               
            
                  Soluzzjoni tas-sorbitol (d-sorbitol; alkoħol eżaidriku; d-sorbit)
               
               
                  50-70-4
               
            
                  Aċidu sulfuriku
               
               
                  7664-93-9
               
            
                  Aċidi grassi mhux frazzjonati minn żjut u xaħmijiet veġetali, tal-baħar u tal-annimali u/jew taħlitiet tagħhom, dejjem jekk is-sorsi tagħhom ikunu żjut u xaħmijiet tajbin għall-ikel
               
               
                  —
               
            
                  Alkoħol xaħmi mhux frazzjonat minn żjut u xaħmijiet veġetali, tal-baħar u tal-annimali u/jew taħlitiet tagħhom, dejjem jekk is-sorsi tagħhom ikunu żjut u xaħmijiet tajbin għall-ikel
               
               
                  —
               
            
                  Esteri grassi mhux frazzjonati minn żjut u xaħmijiet veġetali, tal-baħar u tal-annimali u/jew taħlitiet tagħhom, dejjem jekk is-sorsi tagħhom ikunu żjut u xaħmijiet tajbin għall-ikel
               
               
                  —
               
            
                  Soluzzjoni ta' nitrat tal-ammonja tal-urea (UAN)
               
               
                  —
               
            
                  Żjut tal-minerali abjad
               
               
                  8042-47-5